Diari Oficial de la Generalitat Valenciana


Sumari del DOGV 7466, del 16-02-2015 (2015/1107)

Notificació de la sentència dictada en el procediment de divorci contenciós número 681/2014.
--------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1107


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 681/2014. [2015/1107]  
Juí divorci contenciós 000681/2014  
Part demandant: Ioana Cristina Ardelean.  
Part demandada: Mihai Horea Man.  
Sobre: divorcis no consensuats.  
En el juí al qual es fa referència s'ha dictat la resolució que té el text que, literalment, és com seguix:  
«Dispositiva  
Estimar parcialment la demanda presentada per la procuradora María Pilar Almansa Rodríguez, en nom i representació de Ioana Cristina Ardelean, contra Mihai Horea Man, per la qual cosa:  
1r. Es declara el divorci del matrimoni format per ambdós, amb tots els efectes legals, i s'aprova les mesures definitives següents:  
Primera. Exercici conjunt de la pàtria potestat.   
L'exercici de la pàtria potestat sobre el menor, A. M. M., serà exclusiu per la mare, Ioana Cristina Ardelean. L'exercici exclusiu de la pàtria potestat implica l'adopció per la mare de totes aquelles decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobe el menor en el moment de ser realitzat; el canvi de domicili; i l'autorització per a l'eixida del territori nacional.  
  
Segona. Règim de guarda i custòdia exclusiva.  
El menor quedarà sota la guarda i custòdia exclusiva de sa mare, Ioana Cristina Ardelean.  
Tercera. Règim de visites.  
No s'establix cap règim de visites a favor del progenitor no custodi, Mihai Horea Man.  
Quarta. Atribució de l'ús del domicili familiar.  
S'atribuïx l'ús i gaudi de l'aixovar i domicili familiar, siti a Elx, carrer de Fra Pedro Balaguer, número 48, 2n, esquerra, a Ioana Cristina Ardelean, domicili que va abandonar amb anterioritat Mihai Horea Man.  
Quinta. Pensió d'aliments.  
El progenitor no custodi, Mihai Horea Man, haurà de satisfer, des de la mensualitat de maig de 2014 i amb caràcter mensual (12 mensualitats anuals), en concepte de pensió d'aliments per al seu fill A., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza. El càlcul es pot fer en l'opció ?vol actualitzar una renda?- de la pàgina web de l'Institut Nacional d'Estadística.  
  
L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal, i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris del seu fill.  
2n. Queda dissolt el règim econòmic matrimonial existent.  
3r. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC)».  
  
Atés que es desconeix el domicili o residència actuals de la part demandada, per diligència d'ordenació de 9 de febrer de 2015, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 9 de febrer de 2015.- El secretari judicial: Francisco Javier García Navarro.